Azaroaren 9a

Navarra Suma talde parlamentarioari atxikitako foru parlamentari Ángel Ansa Echegaray jaunak idatzizko galdera bat egin du (PES-00232), non honako informazio hau eskatzen baitio Nafarroako Gobernuari:

**Gazteriari buruzko II. Foru Plana 2019ko abenduaren 31n amaitu zen. Gaur egun, Gazteriari buruzko III. Foru Plana ezagutzeko zain gaude.**

**2020. urteari begira, parlamentari horrek honako hau eskatzen du, bizikidetza arloari dagokionez:**

**- Gazteentzako ekintzen xehetasuna eta horien edukia.**

**- Ekintza bakoitzerako kalkulatutako aurrekontua 2020rako.**

**- Ekintza bakoitzerako 2020-09-30ean gauzatutako aurrekontua.**

**- Ekintza bakoitzak ukitutako / onuradun bihurtutako gazteen kopurua.**

Kontuan hartuta gaur egun ez dagoela indarrean dagoen eta ekintzetan oinarritutako planifikazio estrategiko bat ezartzen duen gazteria planik, ekintza horien eragina ebaluatzea ahalbidetzen duenik, ezinezkoa da informazio zehatza helaraztea proposatutako sailkapena oinarri hartuta.

Parlamentuan jakinarazi zen moduan, Nafarroako Gazteriaren Institutua 2020. urtean zenbait dokumentu estrategiko idazten ari da. Alde batetik, hurrengo asteetan Gobernu Kontseiluan onartuko den Gazteriaren Foru Estrategia, eta, bestaldetik, Nafarroako Gazteriaren III. plana, 2021. urtearen hasieran onartuko dena, aurreikusten denez. Hori dela eta, datorren urtearen hasiera izanen da unea ekintzak lan arloen arabera erabakitzeko; ekintza horiek era kuantitatibo eta kualitatiboan ebaluatu ahal izanen dira, eta horiei buruzko txosten egokia eskatu ahal izanen da.

Tresna horiek ez badaude ere, eta 2020. urte honen bilakaera pandemiaren eraginpean egon arren (ondorioz, mugatu egin baita Nafarroako Gazteriaren Institutuaren jarduera, batez ere aurrez aurrekoa eta bizipenei lotutakoa), bizikidetza arloko jarduera jakin batzuk burutu ahal izan dira. Jarraian xehetasunez azaltzen dizkizut jarduera horiek, Nafarroako Gazteriaren Institutuak zuzenean gauzatutako jarduera bakarrik kontuan hartuta, gaiaren inguruko eskumena duen departamentuak zeharka egiten duten lana galarazi gabe.

* Boluntarioen Kanpamendua, Bakearen, Bizikidetzaren eta Giza Eskubideen Zuzendaritza Nagusiarekin elkarlanean. Aurreikusia: 25.000 € Betea: 26.292.80 €
* Nafarroako Bizikidetzaren I. Plan Estrategikoa egiteko lanetan parte hartzea.
* #NolaDaramazu inkesta, pandemia gazteengan izaten ari den eraginari buruz.

Oharrak:

1Aurrekonturik adierazi ez bada, zuzenean burutu da, Nafarroako Gazteriaren Institutuaren baliabide propioekin.

2Betearazitako aurrekontua 2020-10-31koa da.

3Betearazitako aurrekontua adierazi ez bada, erantzuna ematen den egunera arte berearazi gabe dagoela esan nahi du.

4Parte-hartzaileei buruzko datu zehatzak urteko txostena egin ondoren eskuratu ahal izango dira, estatistika urtearen amaieran finkatzen delako.

Hori guztia jakinarazten dizut Nafarroako Parlamentuko Erregelamenduaren 194. artikulua betez.

Iruña, 2020ko azaroaren 6a

Lehendakaritzako, Berdintasuneko, Funtzio Publikoko eta Barneko kontseilaria: Javier Remírez Apesteguía